OzLabs/hebrew-wiki-articles huggingface dataset:
פאול לוי

ד"ר פאול לוי מוקף בבובותיו{{תמונה להחלפה}}
ד"ר פאול לוי (18 ביוני 1891 – 9 ביוני 1970) היה מראשוני הבובנאים בארץ ישראל.

==ביוגרפיה==
פאול לוי נולד וגדל בעיר אגר (כיום קב שבצ'כיה) בעל תואר שלישי במשפטים. במלחמת העולם הראשונה שימש כקצין תותחנים.

עם נישואיו עבר לעיר המרחצאות קרלסבאד ושם עבד כמשפטן. את שעותיו הפנויות הקדיש לאהבותיו הגדולות: אמנות ותיאטרון בובות.

בשנת 1935 הקים להקה מקצועית יחד עם אשתו אלזה והזוג אריך ואירנה קינצל. הלהקה הופיעה בגרמנית ובצ'כית.

הוא הקפיד על במה מעוצבת, עם תפאורות אקספרסיביות, שימוש בתאורה ובמוזיקה חיה ומוקלטת. בשנת 1938 נבחרה להקת העץ לייצג את צ'כוסלובקיה יחד עם התזמורת הפילהרמונית של פראג ביריד העולמי בניו יורק. בחודש מרץ הלהקה הייתה ארוזה ומוכנה לצאת לדרך. אלא שאז התגברה האנטישמיות, בקארלסבאד נופצו חלונות של יהודים. פאול לוי ומשפחתו עברו לפראג. הם הצליחו להשיג אשרות מעבר לארץ ישראל כאמנים אורחים.

ביום בו פלשו הכוחות הגרמנים לצ'כוסלובקיה, עזבו ד"ר לוי, אשתו, בתו ועוד שלושה מחברי הלהקה לפולין ברכבת של 11 בבוקר, זו הייתה הרכבת האחרונה מפראג ברכבת פטרלו כבר חיילים גרמנים. אחרי מסעות ותלאות, המשפחה הגיעה לטריאסט, שם חיכו לה יותר ממאה בובות ארוזות ומשם עלו לארץ ישראל. הם הגיעו לנמל חיפה ב-23 במרץ 1939.

לוי החליט שבארץ החדשה הוא לא יעסוק יותר במשפטים אלא באהבתו הגדולה: המריונטות איתן הופיע ברחבי הארץ בשם "להקת העץ".
להקה זו הייתה תיאטרון הבובות הראשון שנוסד בארץ ישראל (ב-1939).

מי שדיבב את הבובות היה צעיר צ'כי בשם יוסף פסובסקי – 'פפו', שלימים נודע כיוסף מילוא.

הלהקה הופיעה בהפסקות עד שנת 1950. בשנות הארבעים והחמישים יצר ד"ר לוי עשרות תלבושות ותפאורות עבור הצגות בתיאטרון הקאמרי בהאוהל, בהבימה ועבור האופרה הישראלית.

ד"ר לוי והצלם הידוע הלמר לרסקי צילמו את קטע הבובות בסרט "קללה לברכה" שהפיקה קרן היסוד שם הוא מופיע גם בתפקיד עצמו.
הוא לימד במדרשה למורים לציור. הוא לימד גם בבית הספר לבמה שליד התיאטרון הקאמרי. בין תלמידיו היה הפסל והצייר דני קרוון (לימים, זוכה פרס ישראל). הוא כתב מאמרים שעסקו בפילוסופיה ובאמנות.

לוי נפטר ב-1970 ונקבר בבית העלמין הדרום.

במשך השנים נעלמו רוב בובות העץ שלו. מתוך למעלה מ-300 בובות נותרו כ-20 ואלה עברו שיפוץ ושימור במוזיאון לאמנות תיאטרון הבובות בחולון והוצגו שם בתערוכה לזכרו בשנת 2012.

==קישורים חיצוניים==
* [https://www.puppetcenter.co.il/פאול-לוי-ולהקת-העץ להקת העץ], באתר מרכז תיאטרון בובות בחולון.
* [https://vimeo.com/252193619 פרופ' רן שחורי מדבר על מורו, ד"ר פאול לוי]

==הערות שוליים==

קטגוריה:בובנאים ישראלים
קטגוריה:ישראלים ילידי צ'כוסלובקיה
קטגוריה:עולים במלחמת העולם השנייה
קטגוריה:ישראלים שנולדו ב-1891
קטגוריה:ישראלים שנפטרו ב-1970
קטגוריה:אישים הקבורים בבית העלמין הדרום
Jinbei F50

Jinbei F50 הוא מיניוואן מתוצרת יצרנית הרכב הסינית Jinbei (בסינית: 華頌) אשר מיוצר משנת 2017 ועד היום בסין.

Jinbei הוקמה בשותפות (joint venture) בין Brilliance Auto (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance.

=="Jinbei F50"==
 
* דגם ה-"Jinbei F50" הוצג לראשונה בשנת 2017 בתערוכת הרכב הבינלאומית "Auto Shanghai" בשאנגחאי.
* 5 דרגות גימור.
* 4 דלתות צד + דלת אחורית.
* 7 מושבים.
* מנוע קדמי.
* מנוע בנזין: 1.5 ליטר, 1.6 ליטר.
* מערכת הנעה קדמית.
* קיבולת מכל דלק - 50 ליטר.
* צמיגים - 195 / 65 R15.
* מחיר היחידה עמד על 59,900 - 84,900 רנמינבי (מאי 2017, בסין).

==תמונות==
<gallery mode="packed" heights="140">
קובץ:Jinbei F50 002.jpg | דגם "Jinbei F50"
קובץ:Jinbei F50 001.jpg | דגם "Jinbei F50"
קובץ: Jinbei F50 side 001.jpg| דגם "Jinbei F50"
קובץ: Jinbei F50 side 002.jpg| דגם "Jinbei F50"
</gallery>

==ראו גם==
* מיניוואן
* ג'נבאי 750
* ג'נבאי S70
* ג'נבאי גרנסה
* ג'נבאי האקסינג X30
* ג'נבאי קונקט

== קישורים חיצוניים ==

* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
Ma Baker

Ma Baker (בעברית: אמא בייקר) הוא שיר שהוקלט על ידי להקת הדיסקו בוני אם והוצא לאור באלבומה השני של הלהקה "Love for Sale". השיר היה להיט בשנת 1977 והפך לאחד משיריה המוכרים ביותר של הלהקה. השיר הגיע למקום השני במצעד הסינגלים הבריטי. בארצות הברית הגיע השיר בשיאו למקום 96 בבילבורד הוט 100.

עוזרו של סולן הלהקה פרנק פריאן, הנס-יורג מאייר, גילה במהלך חופשה בתוניסיה את השיר התוניסאי הפופולרי "סידי מנצור" והתלהב ממנו. הוא עיבד את המנגינה למוזיקת דיסקו וכתב עבורה מילים חדשות. מילות השיר עוסקות באמא בארקר – פושעת אמריקאית שפעלה בארצות הברית בזמן השפל הגדול בשנות ה-30. בניה של בארקר ניהלו את הכנופיה הידועה לשמצה "כנופיית בארקר-קארפיס". פריאן ומאייר החליטו שהשם "בארקר" לא נשמע טוב מספיק ולפיכך שינו את שמה בשיר ל"בייקר". השיר נפתח בהכרזה דרמטית: "FREEZE! I'm Ma Baker - put your hands in the air, gimme all your money" (עצור! אני מא בייקר – הרם את הידיים ותן לי את כל הכסף שלך). אף על פי שמעולם לא קיבלה קרדט רשמי על כך, ההצהרה בוצעה על ידי לינדה בלייק, אשתו של ידידו של פריאן ביל סווישר. במהלך השיר מצהירה מא בייקר (בקולה של בלייק) הצהרה נוספת: Don't anybody move !The money or your lives! (שאף אחד לא יזוז! הכסף או החיים שלך!). סווישר עצמו ביצע הכרזה במהלך השיר המצהירה כי מא בייקר היא האישה המבוקשת ביותר על ידי ה-FBI ומבקשת מהציבור עזרה במציאתה.

==קישורים חיצוניים==

* "[https://www.kan.org.il/Podcast/item.aspx?pid=10057 מא הקשר?]", פרק על חייה של מא בארקר והקשר לבוני אם בפודקאסט "מינהר הזמן", באתר תאגיד השידור הישראלי, "כאן"

קטגוריה:שירי 1977
קטגוריה:שירי בוני אם
קטגוריה:שירים באנגלית
קטגוריה:שירים על אמהות
קטגוריה:שירים על פושעים
קטגוריה:שירי השפל הגדול
קטגוריה:שירי דיסקו
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת הנסה רקורדס
ג'נבאי 750

ג'נבאי 750 הוא מיניוואן מתוצרת יצרנית הרכב הסינית Jinbei (בסינית: 華頌) אשר מיוצר משנת 2017 ועד היום בסין.

Jinbei הוקמה בשותפות מיזם משותף בין Brilliance Auto (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance.

==דגמים "ג'נבאי 750"==
* "1.5L MT Comfort" - מחיר היחידה 53,800 רנמינבי (שנת 2017, בסין).
* "1.5L MT Luxury" - מחיר היחידה 56,800 רנמינבי (שנת 2017, בסין).
* "1.5L MT Premium" - מחיר היחידה 59,800 רנמינבי (שנת 2017, בסין).
* "1.5L MT Flagship" - מחיר היחידה 63,800 רנמינבי (שנת 2017, בסין).

=="ג'נבאי 750"==

* דגם ה-"ג'נבאי 750" הוצג לראשונה ב-13 באפריל 2015 בתערוכת הרכב הבינלאומית "Auto Shanghai" בשאנגחאי.
* 7 מושבים (תצורת סידור מושבים: 2-2-3).
* 4 דלתות צד + דלת אחורית.
* מנוע קדמי.
* מנוע בנזין: 1.5 ליטר
* מערכת הנעה קדמית.
* 4 דרגות גימור.
* רדיוס סיבוב - 10.5 מטר.
* קיבולת מכל דלק - 50 ליטר.
* צמיגים: 195/65 R15.
* מחיר היחידה עמד על 53,800-63,800 רנמינבי (שנת 2017, בסין).

==תמונות==
<gallery mode="packed" heights="130">
קובץ:Jinbei 750 4 China 2016-04-03.jpg | דגם "ג'נבאי 750"
קובץ:Jinbei 750 02 China 2016-04-03.jpg | דגם "ג'נבאי 750"
קובץ:Jinbei 750 2 China 2016-04-07.jpg | דגם "ג'נבאי 750"
קובץ:Jinbei 750 China 2016-04-03.jpg | דגם "ג'נבאי 750"
קובץ:Jinbei 750 China 2016-04-09.jpg | דגם "ג'נבאי 750"
קובץ:Jinbei 750 3 China 2016-04-03.jpg | דגם "ג'נבאי 750"
קובץ:Jinbei 750 3 China 2016-04-07.jpg | דגם "ג'נבאי 750"
</gallery>

==ראו גם==
* מיניוואן
* Jinbei F50
* ג'נבאי S70
* ג'נבאי גרנסה
* ג'נבאי האקסינג X30
* ג'נבאי האקסינג A7 
* ג'נבאי קונקט

== קישורים חיצוניים ==

* 
* 
* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
ריימונדה מורמוקייטה

ריימונדה מורמוקייטה (בליטאית: Raimonda Murmokaitė; נולדה ב-17 ביולי 1950) היא דיפלומטית ליטאית.

==ביוגרפיה==
מורמוקייטה נולדה בוילנה וב-1982 סיימה את לימודיה באוניברסיטת וילנה תוך התמחות בפילולוגיה. בהמשך היא עברה השתלמויות בתחום יחסי חוץ וביטחון בארצות הברית ובאנגליה.

במשך כ-20 שנים היא עבדה במשרד החוץ הליטאי בווילנה. בשנת 1998 היא נשלחה לרומא לשגרירות ליטא. בשנת 2004 היא עברה לניו יורק והייתה סגנית נציג ליטא באומות המאוחדות, דליוס צ'קואוליס. באוקטובר 2012 היא קודמה לנציגת ליטא בארגון. ממאי 2014 עד אפריל 2015 היא כיהנה כיושבת ראש מועצת הביטחון של האו"ם.

בשנת 2017 היא חזרה לעבוד במטה משרד החוץ הליטאי.

==קישורים חיצוניים==

* [http://aastakonverents.humanrightsestonia.ee/en/person/raimonda-murmokaite/ קריירה דיפלומטית] 

קטגוריה:שגרירים באו"ם
קטגוריה:שגרירי ליטא
קטגוריה:שגרירות
קטגוריה:ילידות 1950
Kiss (אלבום של קיס)

Kiss הוא אלבום הבכורה של להקת הרוק האמריקאית קיס, ששוחרר ב-18 בפברואר 1974. רוב החומרים של האלבום נכתבו על ידי ג'ין סימונס ופול סטנלי, בתור הלהקה שלהם לפני קיס, "Wicked Lester". סימונס העריך כי כל תהליך ההקלטה והעיבוד נמשך שלושה שבועות, ואילו המפיק המשותף ריצ'י וויז הצהיר שזה לקח רק 13 ימים.

== מידע על האלבום ==
האלבום הוקלט באולפני Bell Sound בניו יורק סיטי, שהיו בבעלות החברה שבבעלות Buddah Records. ניל בוגארט, מייסד Casablanca Records, היה מנהל ב-Buddah לפני הקמת Casablanca. חברת Casablanca Records קיימה מסיבה במלון Century Plaza בלוס אנג'לס כדי לחגוג את שחרור האלבום בחוף המערבי (ב-8 בפברואר) ולהציג את חברת התקליטים לעיתונות ולמנהלי תעשיית התקליטים.

==קישורים חיצוניים==

== הערות שוליים ==

קטגוריה:אלבומי בכורה מ-1974
ממריאה ברוח

ממריאה ברוח הוא אלבומה השלישי של הזמרת גלי עטרי, שיצא בשנת 1984.

== הפקה ==
בשנת 1984 הוציאה עטרי אלבום סולו שלישי "ממריאה ברוח" בהפקה מוזיקלית של מתי כספי שגם היה אחראי על העיבודים (מלבד "חרציות") והלחנים של שישה שירים.

אלבום זה הניב להיטים כגון: "ממריאה ברוח" ו"בעקבותיו", שהגיעו למקומות 17 ו-12 בהתאמה במצעד הפזמונים השנתי תשמ"ד (1984). שירים בולטים נוספים שנכחו באלבום: "עוד יום", "הייתי אומרת", "חרציות" ו"אל תתייאש".

סגנונו של אלבום זה היה שונה משמעותית מהסגנון של אלבומה הקודם קח אותי הביתה, אשר יצא בשנת 1981.

אם "קח אותי הביתה" היה רוקיסטי, "ממריאה ברוח" כבר נשמע הרבה יותר "קליל" ומשלב בתוכו שירים שאפשר לשייכם לסגנונות כגון: "פופ" ו"דיסקו".

== רשימת רצועות ==

* בתקליט: שירים: 1–5 - צד א', שירים: 6–10 - צד ב'.

== משתתפים באלבום ==
* עיבודים והפקה מוזיקלית: מתי כספי (מלבד "חרציות" - עיבוד: אבנר קנר).
===== נגנים =====
* גיטרה: חיים רומנו.
* גיטרה בס, בס סינטיסייזר: קובי כהן.
* תופים: ז'אן פול זימבריס, אלון הלל.
* כלי הקשה: מתי כספי, טל ברגמן.
* סינטיסייזר: דריו מלכי.
* פסנתר חשמלי, מפוחית, קלווינט וקולות רקע: מתי כספי.
* פסנתר: חיים קחטן.
* כלי נשיפה: פטר ורטהיימר, אלברט פיאמנטה.
* חצוצרות: איתמר ארגוב, אברהם פלדר, דני מוסקו.
* טרומבונים: מיקי דור, אלי אהרוני, מיכה דייוויס, יהושע פסטרנק.
* מיתרים: קבוצת נגנים מהתזמורת הפילהרמונית הישראלית והתזמורת הסימפונית ירושלים.

===== קרדיטים =====
* מפיק: זאב אולמן.
* עוזרת הפקה: גלית ג'יבלי.
* הוקלט באולפני "טריטון", 1983-1984.
* טכנאי הקלטה ומיקס: יעקב מורנו.
* עוזרי טכנאי: סיריל רוזנבלום, מרק רוטוויל.
* מנהל אישי: אבי פרץ.
* צילום: יקי הלפרין.
* עיצוב עטיפה: מנחם רגב.

== קישורים חיצוניים ==

קטגוריה:אלבומי 1984
קטגוריה:אלבומי גלי עטרי
קטגוריה:אלבומים בעברית
קטגוריה:אלבומי חברת CBS ישראל
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
מפרץ זימן

מפרץ זימן (באנגלית: Zimen Inlet; בבולגרית: Зименски залив) הוא מפרץ בחוף המזרחי של חצי האי צ'רצ'יל, בחוף אוסקר השני בארץ גרהאם שבאנטארקטיקה. 

רוחבו של המפרץ 12.8 קילומטרים. המפרץ הוא חלק מלשון הים אדי, ומצוי בין נקודת סלאב ונקודת קאווארוס. 

== היסטוריה ==
=== מקור השם ===
המפרץ נקרא על שם הכפר זימן (בבולגרית: ), במחוז בורגס, שבדרום מזרח בולגריה.

== לקריאה נוספת ==
* [http://apcbg.org/gazet-bg.pdf הגאזט הבולגרי האנטארקטי] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137582 מפרץ זימן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19256&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ זימן] באתר הגאזט האנטארקטי המשווה SCAR של ממשלת אוסטרליה
* [http://apcbg.org/gazet-bg.pdf מפרץ זימן] באתר הגאזט האנטארקטי של ממשלת בולגריה 

== הערות שוליים ==

זימן
קטגוריה:בולגריה באנטארקטיקה
סידי מנצור

סידי מנצור או סידי מנסור (בערבית: سيدي منصور) הוא שיר פולקלור פופולרי תוניסאי. השיר עוסק בסידי אל-מנצור (האדון מנצור), דמות של חכם מהפולקלור התוניסאי, ובכמיהה והגעגועים אליו. לשיר נעשו גרסאות רבות במהלך השנים. בין המפורסמות שבהן ניתן למנות את זו של מוחמד ג'רארי (محمّد الجراري) אשר כלל אותה באוסף שירי העם התוניסאיים שלו (فولكلور تونسي). גרסה ידועה נוספת היא של מוחמד אל-חנאש מ-1975. גרסה זו השפיעה על להקת הדיסקו "בוני אם" אשר שרה בהשראתה את אחד משיריה הנודעים ביותר - "Ma Baker".

בעולם המערבי התפרסם השיר בשנת 2000 עת פרסם הזמר התוניסאי סאבר א-רובאעי גרסה משלו לשיר באלבום שנקרא אף הוא "סידי מנצור". השיר ידוע לעיתים בשם "אללה אללה יא באבא" בשל פזמון שחוזר ונשנה במהלכו. אין לבלבל שיר זה עם השיר "סידי מנצור" מאת הזמרת האלג'יראית צ'יחה רימיטי.

==קישורים חיצוניים==

==הערות שוליים==

קטגוריה:מוזיקה תוניסאית
קטגוריה:שירים בערבית
מוסקבה (שיר)

מוסקבה (בגרמנית: Moskau) הוא שיר גרמני אשר נכתב על ידי ברנד מנונגר והולחן על ידי ראלף זיגל. השיר בוצע על ידי להקת "ג'ינגיס חאן" בשנת 1979 במסגרת אלבומה "ג'ינגיס חאן". שנה לאחר מכן, בעת שהתרחשה אולימפיאדת מוסקבה, פרסמה הלהקה וריאציה של השיר בשפה האנגלית. הטלוויזיה באוסטרליה השתמשה בשיר כשיר נושא לסיקור האולימפיאדה. בעקבות כך הפך השיר ללהיט באוסטרליה, ושרד במשך שישה שבועות בראש מצעד הלהיטים האוסטרלי.

כפי ששמו מעיד עליו, השיר עוסק בעיר מוסקבה ובמעלותיה השונות. שלטונות ברית המועצות לא ראו את השיר בעין יפה, וכאשר שודר חלק ממנו בטלוויזיה הממלכתית, פוטר מנהל הרשת באופן מיידי.

==קישורים חיצוניים==

* [https://www.youtube.com/watch?v=QpBnrBB6v_k השיר עם תרגום לעברית]

==הערות שוליים==

קטגוריה:שירים בגרמנית
קטגוריה:מוזיקה: תופעות אינטרנט
קטגוריה:שירים על מוסקבה
קטגוריה:סינגלים שהגיעו למקום הראשון במצעד הסינגלים האוסטרלי
קמפיין המרצה

קמפיין המרצה ליום הבחירות בארצות הברית, 2017
קמפיין הַמְרָצָה (או באנגלית: GOTV, ראשי תיבות של "Get Out The Vote"; בתרגום חופשי: "להוציא את המצביעים") הוא מסע פרסום המיועד להעלות את שיעור המצביעים להצביע בבחירות במדינות בהם לא מונהגת הצבעת חובה.

ייתכנו שני סוגים של קמפיינים: הראשון, מסע פרסום המבוצע על ידי הרשויות או ארגונים שאינם מפלגתיים המנסים להניע בוחרים הפוטנציאליים לממש את זכותם להצביע; והשני, מאמצים שנעשים על ידי מפלגות פוליטיות או פוליטיקאים הממוקדים לבוחרים מסוימים שצפויים להצביע לטובתם.

סוג של קמפיין המרצה נפוץ בבחירות בישראל הוא קמפיין געוואלד, המיועד לטעת בקרב מצביעים פוטנציאליים את התחושה כי הצבעתם מחויבת המציאות, ובלעדיה יקרה אסון.

==ראו גם==
*קמפיין געוואלד

==קישורים חיצוניים==

קטגוריה:מסעות פרסום
קטגוריה:תעמולת בחירות
כנס הלאדינו הארצי על שם יצחק נבון

ממוזער
כנס הלאדינו הארצי על שם יצחק נבון - Dias De Leche I Miel (בעברית: ימים של חלב ודבש) הוא כנס שנתי הנערך בים המלח, מאורגן על ידי העמותה לקידום מורשת תרבות הלאדינו, חיפה והצפון, ובחסות הרשות הלאומית לתרבות הלאדינו. מטרת הכנסים לשמר את מורשת הלאדינו תוך חיזוק הקשרים הבינאישיים בין חברי הקהילה. הכנס קיבל את חסות הנשיא יצחק נבון ועם מותו נקרא הכנס על שמו.

הכנס נוסד ב-2002, ולאור הביקוש הרב נוספו במשך השנים מספר מחזורים מדי שנה. נכון ל-2019 נערכו חמישה מחזורים של הכנס בחודשים ינואר עד אפריל. במשך ארבעה ימים נערכים מופעים והרצאות הקשורים לתרבות הלאדינו.

==קישורים חיצוניים==
* 

קטגוריה:לאדינו
קטגוריה:ישראל: כנסים
קנינדה

קנינדה (בפורטוגזית: Canindé) היא מועצה אזורית () במדינת סיארה שבברזיל. היא נחשבת לעיירה המאוכלסת ה-12 בגודלה בסיארה.

== גאוגרפיה ==
העיירה נמצאת כ-94 ק"מ מבירת סיארה פורטלזה וכ-1,566 ק"מ מבירת ברזיל ברזיליה.

== תנועה ותחבורה ==
העיירה ממוקמת ליד הכבישים CE-257 ו-Q20. בנוסף, בעיירה יש מספר רב של תחנות דלק וסניפים לרחיצת רכב.

== אקלים ==
הטמפרטורה הממוצעת היא 25 מעלות צלזיוס. החודש הכי חם הוא אוקטובר (30 מעלות צלזיוס). החודש הכי קר הוא אפריל (22 מעלות צלזיוס). כמות המשקעים הממוצעת היא 600 מילימטרים בשנה. חודש מרץ הוא החודש שיש בו הכי הרבה גשם (140 מ"מ גשם), וחודש אוגוסט הוא החודש שיש בו הכי פחות גשם (1 מ"מ גשם).

== מוסדות בעיירה ==
בעיירה יש גן חיות, תחנת משטרה ומספר רב של בתי חולים, בתי מרקחת, בתי מלון, כנסיות, סופרמרקטים, מסעדות וברים.

== לקריאה נוספת ==
<div class="mw-content-ltr">
* Venâncio Willeke: São Francisco das Chagas de Canindé. Resumo histórico. Editôra Mensageiro da Fê, Salvador da Bahia 1962.
* Projektbereich Dritte Welt der Arbeitsgemeinschaft katholischer Studenten- und Hochschulgemeinden (AGG): Nordostbrasilien, zum Beispiel Canindé. AGG, Bonn 1974.
* Arievaldo Viana: São Francisco de Canindé na literatura de cordel. Editora Ao Livro Tecnico, Fortaleza 2002, .
</div>

== קישורים חיצוניים ==

* 
* 
* [http://www.ibge.gov.br/home/estatistica/populacao/estimativa2011/POP2011_DOU.pdf נתוני מפקד האוכלוסין]

== הערות שוליים ==

קטגוריה:ברזיל: מועצות אזוריות
קטגוריה:סיארה
2045

==אירועים צפויים==
* 12 באוגוסט - ליקוי חמה יתרחש מצפון קליפורניה עד לפלורידה.

=== תחזיות לגבי שנה זו ===
* העתידן ריי קורצווייל חוזה סינגולריות טכנולוגית לשנה זו. כלומר מחזור מהיר של שיפור עצמי על ידי בינה מלאכותית, וכתוצאה מכך התפתחות טכנולוגית נפיצה.
* מבוסס על רעיונותיו של ריי קורצווייל, המגזין טיים חוזה שבני האדם יהיו בני אלמוות בשנה זו.
* תחזית דמוגרפית "תחזה את אוכלוסיית מצרים תעקוף את אוכלוסיית רוסיה עד לשנת 2045" על פי ניל פרגוסון.
* 2 מהערים הגדולות של יפן – טוקיו ואוסקה – צפויות להיות מחוברות ישיר על ידי רכבת בריחוף מגנטי.
* על פי מחקר של נאס"א מ-2003, משימה מאוישת וקולוניזציה הבאה של הירח של צדק, קליסטו אולי תהיה אפשרית למשך כל השנה הזו.
* יוזמת 2045 תסתיים.
* בשנה זאת צפויה להסתיים בניית סקיי מייל טאואר בטוקיו והוא היה המגדל הראשון בעולם בגובה מייל

==בתרבות ובאומנות==
* סדרת הטלוויזיה הדיסטופית הספרדית "הגדר" מתארת את ספרד כדיקטטורה באותה שנה.

==לוח שנה==








==קישורים חיצוניים==

==הערות שוליים==

קטגוריה:המאה ה-21 לפי שנים
קטגוריה:שנים עתידיות
דינר יוגוסלבי

דינר יוגוסלבי (בסרבו-קרואטית: Jugoslavenski dinar, ברבים: dinari, קוד המטבע: YUM) היה ההילך החוקי של ממלכת הסרבים, הקרואטים והסלובנים, ממלכת יוגוסלביה, הרפובליקה הפדרלית הסוציאליסטית של יוגוסלביה וסרביה ומונטנגרו בין השנים 1918–2006. הוא התחלק ל-100 פָּארָה (para). מקורו של השם דינר הוא משמן של מטבעות הכסף של רומא העתיקה, הדינאריוס.

==היסטוריה==
עד לסיום מלחמת העולם הראשונה היה הדינר ההילך החוקי של ממלכת סרביה. לאחר המלחמה, עם כינון ממלכת הסרבים, הקרואטים והסלובנים היה הדינר למטבע הרשמי של הממלכה וערכו עמד על 4 קרונות. ב-1920 הונפקו שטרות ומטבעות הנושאים את שם הממלכה והם החליפו את הדינר הסרבי בהדרגה עד ליציאתו מהמחזור. ב-1929 עם כינון ממלכת יוגוסלביה הונפקו שטרות ומטבעות חדשים. ב-1933 עמד שער החליפין על 44 דינרים יוגוסלביים לכל דולר אמריקני וב-1937 עמד שער החליפין על 250 דינרים יוגוסלביים לכל לירה שטרלינג.

במהלך מלחמת העולם השנייה נכבשה יוגוסלביה על ידי גרמניה הנאצית וחולקה לאזורי כיבוש בין מדינות הציר. הדינר נותר הילך חוקי רק באזור סרביה הכבושה תחת שלטון הבובות של מילאן נדיץ'. לאחר סיום המלחמה וכינון הרפובליקה הפדרלית הסוציאליסטית של יוגוסלביה היה הדינר הפדרלי היוגוסלבי להילך החוקי של המדינה. בשלהי שנות ה-80 של המאה ה-20 גבר הפיחות בערכו של הדינר היוגוסלבי, במקביל לאינפלציה גואה במשק היוגוסלבי. בראשית שנות ה-90 של המאה ה-20 חוותה יוגוסלביה היפר-אינפלציה, עניין שהוביל את הבנק המרכזי היוגוסלבי לשנות מספר פעמים את ערך המטבע.

תהליך התפרקותה של יוגוסלביה הוביל לכך שבראשית העשור הראשון של המאה ה-21 נותר הדינר היוגוסלבי הילך חוקי רק בסרביה ומונטנגרו. ב-2006 פסק השימוש בדינר היוגוסלבי והוא הוחלף בדינר הסרבי בסרביה.

==ערכי המטבעות והשטרות==
{|border=1 align=center
|סוג המטבע
|ערכי המטבעות
|ערכי השטרות
|-
|פארה
|1, 5, 10, 50
|לא הונפקו
|-
|דינר יוגוסלבי
|1, 2, 5
|1, 5, 10, 20, 50, 100, 200, 1000, 5000
|}

==קישורים חיצוניים==

* [https://www.nbs.rs/internet/english/10/10_7/NBJ_IAS_Report_2001.pdf הבנק הלאומי היוגוסלבי-דו"ח שנתי, 2001] , באתר הבנק הלאומי הסרבי 

==הערות שוליים==

קטגוריה:מטבעות שיצאו משימוש
קטגוריה:סרביה ומונטנגרו
קטגוריה:מטבעות אירופה
קטגוריה:מטבעות
קטגוריה:הרפובליקה הפדרלית הסוציאליסטית של יוגוסלביה
קטגוריה:יוגוסלביה: כלכלה
דייוויד קופרפילד (סרט, 1911)

דייוויד קופרפילד (באנגלית: David Copperfield) הוא סרט אילם אמריקאי משנת 1911 המבוסס על הרומן באותו שם מאת צ'ארלס דיקנס שיצא לאור ב-1850.

הסרט הופק על ידי ת'אנהאוזר פילם קומפני, חברת הפקה עצמאית מניו רושל שבניו יורק שייסד אדווין ת'אנהאוזר. את הקרדיט על עשיית הסרט קיבל תיאודור מרסטון, אבל במחקר שנערך לאחרונה התברר שהבמאי הוא ג'ורג' או. ניקולס.

==עלילה==
הסרט כולל שלושה סלילים שכל אחד מהם הוא סרט נפרד, שיצאו לאקרנים במשך שלושה שבועות רצופים בשמות שונים. "תחילת חייו של דייוויד קופרפילד", "אמילי הקטנה ודייוויד קופרפילד" ו"אהבותיו של דייוויד קופרפילד".

==צוות השחקנים==
* פלורה פוסטר – דייוויד קופרפילד הילד
* אד גנונג – דייוויד קופרפילד הבוגר
* מארי אלין – אמילי הילדה
* פלורנס לה באדי – אמילי הבוגרת
* מיניון אנדרסון – דורה ספנלו
* ויולה אלברטי – בטסי טרוטווד
* יוסטוס ד. בארנס – חם פגוטי בחלק הראשון
* ויליאם ראסל – חם פגוטי בחלק השני
* ויליאם גרווד – חם פגוטי בחלק השלישי

==סטטוס==
קיים עותק של הסרט והוא נמצא ברשות הציבור.

==קישורים חיצוניים==

==הערות שוליים==

קטגוריה:סרטים המבוססים על דייוויד קופרפילד
קטגוריה:סרטים אילמים
קטגוריה:סרטי שחור-לבן אמריקאיים
קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטי 1911
AEW Fyter Fest

{| class="wikitable" align="left"
|-
! colspan="3" align="center" | Fyter Fest
|-
| ארגון || colspan="2" | All Elite Wrestling
|-
| האירוע הראשון || colspan="2" | Fyter Fest (2019)
|}
Fyter Fest הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה. האירוע הראשון התקיים בשנת 2019. שם האירוע ניתן לו כחלק מפרודיה לפסטיבל Fyre.

האירוע הראשון של Fyter Fest נערך ב-29 ביוני 2019 באושן סנטר בדייטונה ביץ', פלורידה והיה בשיתוף עם אירוע משחקי הלחימה של Community Effort Orlando (CEO). בזמן שהארגון תכנן לקיים את האירוע של שנת 2020 בלונדון, אנגליה, הוא הוזז למיקום אחר עקב מגפת הקורונה. בנוסף, האירוע היה אמור להיות משודר במתכונת אירוע שלם וצפה, אך מאוחר יותר הוחלט לשדרו כספיישל בן שני חלקים כחלק מהתוכנית השבועית Dynamite ב-1 וב-8 ביולי.

==תאריכים ואולמות==

{| class="wikitable"
|-
!style="background: #e3e3e3;" width="5%"|שם האירוע
!style="background: #e3e3e3;" width="5%"|תאריך האירוע
!style="background: #e3e3e3;" width="5%"|עיר ומדינה
!style="background: #e3e3e3;" width="5%"|אולם 
!style="background: #e3e3e3;" width="20%"|קרב מרכזי
!style="background: #e3e3e3;" width="25%"|הערות
|-
|Fyter Fest (2019)
|29 ביוני 2019
|דייטונה ביץ', פלורידה
|אושן סנטר
|ג'ון מוקסלי נגד ג'ואי ג'נלה בקרב ללא סנקציות
|האירוע היה בשיתוף עם אירוע משחקי הלחימה של Community Effort Orlando (CEO).
|-
|rowspan="2"|Fyter Fest (2020)
|1 ביולי 2020
|ג'קסונוויל, פלורידה
|Daily's Place
|קני אומגה ואדם פייג' (א) נגד בסט פרנדס (צ'אק טיילור וטרנט) בקרב זוגות על אליפות הזוגות של AEW
|rowspan="2"|האירוע היה אמור להתקיים בלונדון, אנגליה, אך הוזז למיקום אחר עקב מגפת הקורונה. בנוסף, האירוע היה אמור להיות משודר במתכונת אירוע שלם וצפה, אך מאוחר יותר הוחלט לשדרו כספיישל בן שני חלקים כחלק מהתוכנית השבועית Dynamite.
|-
|8 ביולי 2020
|ג'קסונוויל, פלורידה
|Daily's Place
|כריס ג'ריקו נגד אורנג' קאסידי
|-
|rowspan="2"|Fyter Fest (2021)
|14 ביולי 2021
|סידר פארק, טקסס
|H-E-B סנטר בסידר פארק
|דארבי אלין נגד אית'ן פייג' בקרב ארון קבורה
|rowspan="2"|
|-
|21 ביולי 2021
|גרלנד, טקסס
|מרכז קרטיס קולוול
|ג'ון מוקסלי (א) נגד לאנס ארצ'ר בקרב מוות בסגנון טקסס על אליפות ארצות הברית במשקל כבד של IWGP
|}

==קישורים חיצוניים==
* 

==הערות שוליים==

קטגוריה:אירוע היאבקות מקצועית
חג ציבורי

חג ציבורי הוא חג שנקבע על פי חוק, אשר אוסר על עבודה במגזר הפרטי והציבורי במדינה באותם הימים במהלך השנה.

מדינות ריבוניות נוהגות לקיים חגים על סמך אירועים בעלי חשיבות להיסטוריה שלהם, כגון חגים לאומיים. לדוגמה, באוסטרליה חוגגים את יום אוסטרליה.

החגים הציבוריים משתנים ממדינה למדינה, ועשויים להשתנות משנה לשנה. נפאל היא המדינה עם המספר הרב ביותר של חגים ציבוריים לאורך השנה (36 ימים לאורך השנה מוגדרים בנפאל כחגים ציבוריים), אף על פי כן, בנפאל יש שישה ימי עבודה בשבוע. הודו מדורגת במקום השני עם 21 ימים המוקדשים לחגים ציבוריים, בעוד שקולומביה והפיליפינים נמצאים במקום השלישי כאשר בכל אחת מהן יש 18 ימים המוקדשים לחגים ציבוריים.

החגים הציבוריים מוקדשים בדרך כלל לחגיגת אירוע היסטורי משמעותי, או חגיגה דתית כמו חג הדיוואלי אשר נחוג בנפאל ובהודו.

== ראו גם ==
* חג
* חג לאומי
* חגים ציבוריים בישראל

==קישורים חיצוניים==

קטגוריה:חגים ומועדים
לאסו

לָאסוֹ (בעברית: פַּלְצוּר [https://hebrew-academy.org.il/keyword/%D7%A4%D6%BC%D6%B7%D7%9C%D6%B0%D7%A6%D7%95%D6%BC%D7%A8/]) היא לולאת חבל המשמשת כאמצעי ריסון הנזרק לעברה מטרה ומתהדק עליה. הלאסו משמש בוקרים (קאובויים) בתרבות האמריקאית במשך שנים. ללאסו יש גם פירוש נוסף, זהו פועל שמשמעותו הטלת לולאת חבל לעבר חפץ. 

==קישורים חיצוניים==

קטגוריה:ציוד חקלאי
ביבינגקה

ביבינגקה
ביבינגקה היא סוג של עוגת אורז אפויה, ומקורה ממדינת הפיליפינים. הפיליפינים נוהגים לאכול ביבינגקה בעיקר לארוחת הבוקר ובייחוד בתקופת חג המולד.
לשם הכנת הביבינגקה, נהוג לעוטפה בעלים ולבשל בתור סיר העשוי מחימר.
בכל אזור ובכל אי בפיליפינים נוהגים להכין את הביבינגקה בצורה שונה - יש ביבינגקה מתוקה, ביבינגקה לחה וגם ביבינגקה בטעם של פירות.

== קישורים חיצוניים ==

* [https://panlasangpinoy.com/rice-cake-bibingka-recipe/ מתכון לביבינגקה (באנגלית)], באתר panlasang-pinoy

2019 04
קטגוריה:מאכלי אורז
קטגוריה:הפיליפינים: תרבות
קטגוריה:מאכלי חג המולד
Igranka

Igranka (בעברית: מסיבה) הוא שיר במונטנגרית שנכתב והולחן על ידי וילקו סקיי ובוצע על ידי הצמד הו סי. השיר ייצג את מונטנגרו בתחרות הזמר של האירוויזיון לשנת 2013 שהתקיימה במאלמו, שוודיה, בעקבות בחירה פנימית שעשתה רשות השידור המונטנגרית.

קטגוריה:שירי 2013
קטגוריה:סינגלים מ-2013
קטגוריה:שירי אירוויזיון 2013
קטגוריה:שירי מונטנגרו באירוויזיון
מופע אור-קולי

טיבריום – מופע אור-קולי על [[הכנרת, בטיילת של טבריה]]
מופע אור-קולי הוא מיצג שמשלב תמונה (שקופית, סרטון, הולוגרמה, פעלולי תאורה) וקול (מוזיקה, קריינות) לשם הצגתו של נושא מסוים. מופע אור-קולי משמש באתרי תיירות, להצגת ההיסטוריה של האתר, למטרות הדרכה, בידור ועוד. מופע אור-קולי נערך באולם המיועד לכך, על-גבי מסכים בשטח פתוח, או על-גבי האתר שבו עוסק מופע זה. לעיתים משולבים במופע אמצעי המחשה נוספים, כגון התזת מים או הרעדת המושבים.

הציוד הבסיסי למופע אור-קולי הוא מכשיר לאחסון המופע (וידאו טייפ, DVD, מחשב וכדומה) מקרן להקרנת המרכיב הוויזואלי ורמקולים להשמעת המרכיב הקולי.

עם אתרי התיירות בישראל המציגים חיזיון אור-קולי נמנים מגדל דוד, מצדה, גן לאומי בית שאן ורבים אחרים.

==הערות שוליים==

קטגוריה:מולטימדיה
נחלת שבט אשר

מפת התנחלות השבטים. נחלת שבט אשר צבועה בירוק בהיר בצפון הארץ
נַחֲלַת שֵׁבֶט אָשֵׁר, היא החלק מארץ ישראל, שנקבע בהגרלת נחלתם של שבטי ישראל כנחלתו של שבט אשר. הנחלה ממוקמת בצפון-מערב ארץ ישראל לאורך חופו של הים התיכון. הנחלה עלתה בגורל החמישי. .

== תיאור המקרא ==
המקרא מתאר את גבול שבט אשר, מקטעי גבולות ומרשימות ערים, אשר חלק מהן, ערי גבול אשר מציינות את גבול השבט. בתחום נחלת שבט אשר עמק עכו, צפונית לכרמל ונקודתו הצפונית ביותר בעיר צידון. גבולו המזרחי של השבט אינו מוגדר, אך יש המשערים כי הוא ממשיך בגבול הגליל המערבי בקו כבול – קנה. תחום גבולו נתחם בגבול נחלת שבט זבולון. בתחום נחלת אשר נכללות ערי הכנעני: עכו, צידון, אחלב אכזיב, חלבה, אפק ורחוב. שבט אשר לא הגיע להתגבשות הנחלה כגוש אחיד. היאחזותו הייתה בקרקעות הפנויים בין ערי הכנענים ככתוב בספר שופטים א', ל"ב: "וַיֵּשֶׁב הָאָשֵׁרִי בְּקֶרֶב הַכְּנַעֲנִי יֹשְׁבֵי הָאָרֶץ כִּי לֹא הוֹרִישׁוֹ."

מיקום נחלת אשר יצר קושי כי היא נמצאה בדרומה של פיניקיה. פיניקיה לא הייתה בשליטת ישראל אלא רק בתקופתו של דוד ובתחילת מלכות בנו שלמה, אשר נתן אותה לחירם מלך צור. שמואל אחיטוב טוען כי ניתן לשער שלפני המחבר המקראי היה מסמך מימי הממלכה המאוחדת, אשר בו תיאור הנציבות התשיעית בממלכת שלמה, וזאת בדומה לכתוב המתאר את נחלת שבט דן () ולכן אין הכתוב מוסר מידע על גבול בין נחלות אשר וזבולון וזאת כי שני השבטים היו מאוחדים.

==לקריאה נוספת==

* 
* 
* 

==הערות שוליים==

*
ארתור שלוסמן

ארתור שלוסמן (16 בדצמבר 1867, ברסלאו – 5 ביוני 1932, דיסלדורף) היה רופא ומומחה לבריאות הציבור גרמני ממוצא יהודי.

ארתור שלוסמן נולד בברסלאו אך משפחתו עברה לדרזדן ושם הוא סיים את לימודי בית הספר. אחרי לימודי רפואה במספר מקומות הוא קיבל תואר דוקטור באוניברסיטת מינכן בשנת 1891. כרופא צעיר הוא התחיל לעבוד בבית חולים לילדים של אדולף בגינסקי. בשנת 1897 ארתור שלוסמן חזר לדרזדן והקים בית חולים פרטי לילדים. בשנת 1906 הוא עבר לדיסלדורף וכיהן כמנהל בית חולים עירוני לילדים.

בשנות ה-20 של המאה ה-20 ביחד עם אדולף גוטשטיין הוא פרסם ספר ב-6 כרכים בנושא של בריאות הציבור - Handbuch der sozialen Hygiene und Gesundheitsfürsorge.

ב-1926 הוא התקבל לאקדמיה לאופולדינה.

==משפחתו==
ארתור שלוסמן התחתן עם קלרה בונדי, בת למשפחת עורכי דין יהודים מדרזדן. היא הייתה פעילה חברתית. לזוג נולדו בת בשם אֶמָה (1895–1998) שהייתה רופאת ילדים, ונישאה לאלברט אקשטיין (1891–1950) אשר כיהן מנהל בית חולים לילדים בדיסלדורף. לאחר עליית הנאצים לשלטון, הם נאלצו לעזוב את גרמניה.

==קישורים חיצוניים==

* [https://www.deutsche-biographie.de/sfz107450.html קורות חיים]

קטגוריה:בוגרי אוניברסיטת מינכן
קטגוריה:יהודים גרמנים
קטגוריה:רופאים גרמנים
קטגוריה:גרמנים שנולדו ב-1867
קטגוריה:גרמנים שנפטרו ב-1932
נחלת שבט יהודה

נחלות שבטי ישראל. נחלת שבט יהודה צבועה בחום בדרום מפת ההתנחלויות
נחלת שבט יהודה נקבעה על ידי יהושע בן נון, לאחר סיום הכיבוש של ארץ כנען יחד עם קביעת שאר נחלות השבטים. הגבול הדרומי של הנחלה, שהוא גבול הדרומי של שבטי ישראל כולל תיאור עצמים גאוגרפיים – כמו "הימה" או "נחל מצרים", אזורים – כמו "מדבר צין" ותחומים כמו: "גבול אדום". נחלת השבט כוללת בתוכה גם את נחלת שבט שמעון. בנחלת שבט יהודה נמנו 48 ערים, המספר הגדול ביותר של ערים, אשר ניתנו לשבט אחד.

תיאור התנחלות שבט יהודה מופיע בספר יהושע ונחלק לארבעה חלקים עיקריים: בתחילה מופיעה ההבטחה למתן נחלת השבט לכלב בן יפונה. בהמשך מוסר הכתוב מידע על גבולות נחלת השבט, מכאן עובר הכתוב לתיאור כיבוש הר חברון ודביר, ולבסוף מוסר הכתוב את רשימת ערי יהודה שבתחום נחלת השבט.

==ההבטחה לנחלה==
ההבטחה למתן נחלה לשבט יהודה ניתנת לכלב בן יפונה. פסוקים אלו משמשים כמצג לסיפור התנחלות שבט יהודה. הרעיון המרכזי העומד בבסיסם של פסוקים אלה הוא לטעת בקורא מהו השכר הבא על נאמנות לה'. כלב בן יפונה זכה להתנחל ראשון בארץ כנען, בלא הגרלה כשאר השבטים ואף לפני אנשי שבטו. ספר יהושע מעמיד את איש שבט יהודה הנזכר לראשונה בספר, עכן בן כרמי אשר חטא בחרם והוצא להורג, כנגד נאמנותו של בן שבט אחר כלב בן יפונה.

==גבולות נחלת שבט יהודה==
יש הטוענים כי תיאור התנחלות שבט יהודה, חובר בידי מחבר שני של ספר יהושע. תיאור זה מופיע בתחילת תיאור ההתנחלות של שבטי עבר הירדן המערבי, וזאת כדי להדגיש את מעמדו הרם של שבט יהודה. נחלת השבט השתרעה מים המלח עד הים התיכון, מירושלים ועד לקדש ברנע. שטח נחלת שבט יהודה הוא הגדול ביותר מבין שטחם של שאר שבטי ישראל. גבולו הדרומי של שבט יהודה זהה לכתוב המתואר כגבולה הדרומי של הארץ ב. במזרח גובלים ים המלח ונהר הירדן עד ליישוב בית חגלה. מערבה לבית חגלה ממשיך הגבול הצפוני של נחלת השבט. בגבול המתאר באריכות יתר ממשיך ועולה לכיוון מעלה אדומים, משם לכיוון מזרחו של הר הזיתים, משם נפגש הגבול עם עין רוגל, במפגש עם נחל קדרון וגיא בן הינום, משם הגבול חוצה את הרי ירושלים ובכיוון מערב הר קסטל משם יורד הגבול עד לים דרך נחל שורק.

==לקריאה נוספת==
* גרשון גליל, תהליכי התהוותו והתנחלותו של שבט יהודה, הקונגרס העולמי היהודי למדעי היהדות, 10, א, תשמ"ט–1989, עמ' 1–8

==קישורים חיצוניים==
* [http://primo.nli.org.il/primo_library/libweb/action/dlDisplay.do?vid=NLI&docId=NNL_MAPS_JER002368258 מפת נחלת שבט יהודה], אדריכם, 1590. אוסף המפות ע"ש ערן לאור, באתר הספרייה הלאומית
* [http://primo.nli.org.il/primo_library/libweb/action/dlDisplay.do?vid=NLI&docId=NNL_MAPS_JER002368566 מפת נחלת שבט יהודה], פולר, 1650. אוסף המפות ע"ש ערן לאור, באתר הספרייה הלאומית

==הערות שוליים==

*
Haima F7

Haima F7 (בסינית: 福美来F7) הוא מיניוואן המוגדר קומפקטי, מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd"), חברת בת של קונצרן הרכב FAW Group אשר מיוצר משנת 2016 ועד היום בסין.

==Haima F7==

* דגם "Haima F7" הוצג לראשונה בתערוכת הרכב הבינלאומית של בייג'ינג, במאי 2016.
* 5 דלתות.
* מנוע קדמי.
* מנועי בנזין.
* מחיר היחידה עמד על 79,800-129,800 רנמינבי (שנת 2016, בסין).

==תמונות==
<gallery mode="packed" heights="120">
קובץ:Haima V70 02 China 2016-04-01.jpg | דגם "Haima F7"
קובץ:Haima V70 02 China 2016-04-05.jpg| דגם "Haima F7"
קובץ:Haima V70 03 China.jpg | דגם "Haima F7"
קובץ:Haima V70 China 2016-04-01.jpg | דגם "Haima F7"
</gallery>

==ראו גם==
* Haima 2
* Haima 3
* Haima 7
* Haima Familia M5
* Haima M8
* Haima Fstar

== קישורים חיצוניים ==

* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
F7
דראגומיר יובאנוביץ'

דְרָאגוֹמִיר יוֹבָאנוֹבִיץ (בסרבית קירילית: Драгомир Јовановић, בסרבו-קרואטית: Dragomir Jovanović; 27 ביולי 1902, פוז'ארוואץ, ממלכת סרביה-17 ביולי 1946, בלגרד, הרפובליקה הפדרלית הסוציאליסטית של יוגוסלביה) היה פוליטיקאי סרבי, משתף פעולה עם הנאצים, אשר כיהן כמפקד משטרת ביטחון הפנים, ובהמשך כראש עיריית בלגרד הממונה מטעם ממשלת הבובות של מילאן נדיץ' (ממשלת ההצלה הלאומית). לאחר מלחמת העולם השנייה, נשפט, הורשע והוצא להורג.

==קורות חייו==
דראגומיר יובאנוביץ' נולד בפוז'ארוואץ. בסוף שנות ה-20 של המאה ה-20 הגיע לבלגרד, גויס למשטרה המקומית ובהמשך מונה למפקד המשטרה. לאורך שנות כהונתו כמפקד משטרת בלגרד, עמד יובאנוביץ' בקשרים אישיים עם היינריך הימלר וריינהרד היידריך והחל מ-1937 נועד עימם מספר פעמים. ככל הנראה היה חפרפרת של הגרמנים. קשריו הטובים עם הגרמנים סייעו לו בהמשך בקבלת מינויים לתפקידים ביצועיים.

לאחר כיבוש יוגוסלביה על ידי גרמניה הנאצית וכינון ממשלת הבובות של הגנרל מילאן נדיץ' עמד יובאנוביץ' בראש הפעילות האנטי-יהודית מטעם ממשלת נדיץ' ומונה לממונה על ביטחון הפנים. הוא ניהול את מבצע התיעוד והרישום של יהודי בלגרד ונכסיהם, לקראת שילוחם לעבודות כפייה והחרמת רכושם. בהמשך, מונה לראש עיריית בלגרד. יובאנוביץ' מונה לאחראי על הקמת מחנה הריכוז באנייצה והוא מינה את סווטוזאר וויקוביץ' למפקדו הראשון. יובאנוביץ' פרסם באופן תדיר בעיתוני בלגרד, צווי התייצבות לצורך רישום לכל יהודי העיר כולל נתינים זרים.

במקביל לכהונתו בממשלת ההצלה הלאומית תמך ומימן בסתר את הצ'טניקים. הוא רקם קשרים אישיים עם מנהיג התנועה דראז'ה מיכאילוביץ' וסייע לכוחותיו גם בהברחת נשק. בשלהי 1944, כאשר כוחות הפרטיזנים של טיטו נעו לעבר בלגרד במטרה לשחרר אותה מהכיבוש הגרמני, נמלטו נציגי "ממשלת ההצלה הלאומית" ובכלל זה דראגומיר יובאנוביץ' מבלגרד. במאי 1945 הגיע לאוסטריה, ניסה להבריח את הגבול לשווייץ, אך נלכד על ידי כוחות צרפתיים סמוך לעיר ברגנץ. בהמשך, הוסגר ליוגוסלביה והועמד לדין בעוון שיתוף פעולה עם הנאצים ופשעים נגד העם היוגוסלבי. הוא הורשע וב-17 ביולי 1946 הוצא להורג על ידי כיתת יורים.

==קישורים חיצוניים==
* [https://web.archive.org/web/20200527231733/https://arhiva.nedeljnik.rs/nedeljnik/portalnews/dragi-jovanovic-kako-je-kralj-aleksandar-skovao-zaveru-da-dode-na-presto Dragi Jovanović: Kako je kralj Aleksandar skovao zaveru da dođe na presto], באתר arhiva.nedeljnik.rs 

==הערות שוליים==

קטגוריה:סרבים משתפי פעולה עם הנאצים שהוצאו להורג
קטגוריה:פוליטיקאים יוגוסלבים
קטגוריה:יוגוסלבים במלחמת העולם השנייה
קטגוריה:בלגרד: אישים
קטגוריה:ילידי 1902
קטגוריה:נפטרים ב-1946
אברורה סנקט פטרבורג

מועדון קטרגל נשים "אברורה" (ברוסית: ФК "Аврора") הוא מועדון קטרגל נשים מקצועני, מרובע קלינין שבעיר סנקט פטרבורג המתמודד באליפות רוסיה בקטרגל נשים. מאז 2008 משתתפת במסגרות המקצועניות של התאחדות הקטרגל הרוסית וברבות השנים התבססה כאחת מקבוצות קטרגל נשים הטובות ברוסיה. היא זכתה שש פעמים באליפות המדינה וזכתה בגביע הרוסי שלוש פעמים.
== היסטוריה ==
הקבוצה נוסדה בשנת 1990 בשם "דינמו פרומוטיי", כחלק מאגודת דינמו. ב-22 בדצמבר 1992 הקבוצה נפרדה מאגודת דינמו וקיבלה את שמה הנוכחי. בשנת 1994 החלה להשתתף בטורנירי קטרגל, לאחר שקודם היוותה קבוצת כדורגל נשים.

בעונת 2017 העפילה לגמר הגביע וסיימה במקום השלישי באליפות המדינה והגיעה להישג השיא שלה במפעלים האירופיים כשסיימה במקום השלישי באותה עונה, בטורניר ליגת האלופות בקטרגל נשים.

בעונת 2022 העפילה לחצי גמר אליפות רוסיה ולפיינל-פור הגביע הרוסי.

==תארים==
ליגת העל הרוסית בקטרגל נשים
* זכייה (6): 2010, 2014, 2016, 2018, 2019, 2020
* סגנות (5): 2009, 2012, 2013, 2015, 2021
* מקום שלישי (2): 2011, 2017
הגביע הרוסי בקטרגל נשים
* זכייה (4): 2010, 2016, 2018, 2020
* סגנות (4): 2011, 2012, 2013, 2017

== קישורים חיצוניים ==
* 

קטגוריה:קבוצות כדורגל נשים רוסיות
קטגוריה:קבוצות קטרגל רוסיות
קטגוריה:סנקט פטרבורג: מועדוני כדורגל
בני (הרפובליקה הדומיניקנית)

בַּנִי (בספרדית: Baní; ב-1822–1844 נקראה Bany) היא עיר שמשמשת כבירת מחוז פרביה שברפובליקה הדומיניקנית.

== גאוגרפיה ==
בני נמצאת כ-35 ק"מ מעיר הבירה סנטו דומינגו.

== תנועה ותחבורה ==
העיר ממוקמת ליד הכבישים 2 ו-510. בנוסף, בעיר יש מספר רב של תחנות דלק ומוסכים.

== אקלים ==
הטמפרטורה הממוצעת היא 26 מעלות צלזיוס. החודש הכי חם הוא אפריל (28 מעלות צלזיוס). החודש הכי קר הוא דצמבר (24 מעלות צלזיוס). כמות המשקעים הממוצעת היא 1,676 מילימטרים בשנה. חודש אוגוסט הוא החודש שיש בו הכי הרבה גשם (331 מ"מ גשם), וחודש פברואר הוא החודש שיש בו הכי פחות גשם (49 מ"מ גשם).

== כלכלה ==
העיר משמשת כמרכז מסחרי-חקלאי של המחוז. בחלק החקלאי של העיר מגדלים בעיקר עגבניות, בצלים, מנגו, בננות וקפה. הדיג וייצור המלח בעיר מכניסים גם לכלכלה המקומית.

== מוסדות בבני ==
בעיר יש יקב ומספר רב של בתי חולים, בתי מרקחת, כנסיות, בתי ספר, מרכזי קניות, סניפי בנק, פארקים, סופרמרקטים, ברים, בתי קפה, מסעדות ובתי מלון.

== ערים תאומות ==
* 
* 
* 

== קישורים חיצוניים ==

* 

== הערות שוליים ==

קטגוריה:הרפובליקה הדומיניקנית: ערים
קטגוריה:יישובים שהוקמו ב-1764
מחלף ביאליק צפון

מחלף ביאליק צפון, נקרא גם מחלף ח"ן) הוא מחלף הנבנה על כביש 22, ומחבר בין שכונת צור שלום ושכונת נאות אפק שבקריית ביאליק, משני עברי כביש 22.

המחלף נבנה על ידי חברת נתיבי ישראל כחלק מהסכם גג שנחתם בין ממשלת ישראל לעיריית קריית ביאליק, במסגרת בנייתה של שכונת נאות אפק.

עבודות ההכנה לקראת בניית המחלף החלו בסוף 2017 ובנייתו החלה בשנת 2018.<ref></ref> עם אכלוס השכונה החדשה נאות אפק.

המחלף נבנה כהמשך לרחוב שדרות ח"ן בשכונת צור שלום, סמוך לשטח השוק העירוני, והוא מהווה כניסה ראשית לשכונת נאות אפק, ומשרת גם את אזור התעשייה של קריית ביאליק.

המחלף נפתח לתנועה ב-28 באפריל 2021.

==קישורים חיצוניים==

==הערות שוליים==

קטגוריה:קריית ביאליק: תחבורה
קטגוריה:ישראל: צמתים ומחלפים
קטגוריה:נתיבי המפרץ: מחלפים
אורות (להקה)

אורות היא להקה ישראלית, השרה ומנגנת שירה מקודשת בסגנון מעגלי השירה.

==רקע==
חברי ההרכב נהגו להופיע בקבלות שבת בפסטיבלים רוחניים. בשנת 2012 החליטו להקליט אלבום, שהוקלט באולפן הקלטות מאולתר ביישוב קדיתא.

במהלך הקלטת האלבום משנראה היה שמתגבש הרכב, ניתן לו השם "אורות", על בסיס שמם הפרטי של חברי הלהקה: אור, אוריה ואורי.

בשנת 2017 יצא לאור אלבומה השני של הלהקה "שוב למקום", שהוקלט בסיוע מימון המונים באתר הדסטארט.

הלהקה מרבה להופיע בפסטיבלים רוחניים בישראל ומחוצה לה.

==חברי ההרכב==
* אור (אורקה) טפלר - שירה
* אוריה צור - שירה וגיטרות
* ניתאי "ג'מאל" מרקוס - גיטרה בס
* אורי לביא - תופים
* נדב פאסט - כינור

==דיסקוגרפיה==
* להתהלך באור (2012)
* שוב למקום (2017)

==קישורים חיצוניים==

* הבלוג של סאנגיטה, [http://saloona.co.il/ilanit137/?p=1517 ראיון מעורר השראה עם אוריה צור], באתר סלונה, 3 בדצמבר 2016
* אריאל דומיניק הנדלמן, [https://m-jpost-com.cdn.ampproject.org/v/s/m.jpost.com/Israel-News/Culture/Circle-of-light-484798/amp?amp_js_v=a2&amp_gsa=1&usqp=mq331AQCCAE%3D#aoh=15551617133232&csi=1&referrer=https%3A%2F%2Fwww.google.com&amp_tf=מאת%20%1%24s&ampshare=https%3A%2F%2Fwww.jpost.com%2FIsrael-News%2FCulture%2FCircle-of-light-484798 CIRCLE OF LIGHT], באתר ג'רוזלם פוסט, 21 במרץ 2017
* ג'ני אלעזרי, [http://mynetkfarsaba.co.il/מגזין/315902/8 מכפר סבא דרך "רימון" ועד למחאת האוהלים: המסע של אורקה טפלר אל מעגלי התפילה] , באתר mynet, 20 בספטמבר 2019
* [https://m.youtube.com/watch?feature=share&v=XVE5vfopLwo בין השמשות | עונה 2, פרק 10 - ספיישל חנוכה], בערוץ היוטיוב של כאן 11 - תאגיד השידור, 6 בדצמבר 2018

==הערות שוליים==

קטגוריה:להקות אתניות ישראליות
אסיל

אֵסִיל (בקזחית: Есіл; ברוסית: Есиль) היא עיירה שנוסדה ב-1939 והיא נמצאת במחוז אקמולה שבקזחסטן.

== גאוגרפיה ==
אסיל נמצאת כ-340 קילומטרים מעיר הבירה אסטנה וכ-244 קילומטרים מבירת המחוז קוקשטאו .

== אקלים ==
הטמפרטורה הממוצעת היא 3 מעלות צלזיוס. החודש הכי חם הוא יוני (24 מעלות צלזיוס). החודש הכי קר הוא ינואר (21- מעלות צלזיוס).

== תנועה ותחבורה ==
בעיירה ממוקמת תחנת הרכבת אסיל שבו פועל הקו אקמול-קראטאלדי. בנוסף, העיירה ממוקמת ליד הכבישים A-16 ו-R-262. בנוסף, יש בעיירה מספר רב של תחנות דלק.

== קישורים חיצוניים ==

* 
<div class="mw-content-ltr">
* 
</div>

== הערות שוליים ==

קטגוריה:קזחסטן: ערים
קטגוריה:יישובים שהוקמו ב-1939
Necurs botnet

נקרוס בוטנט (באנגלית: Necrus Botnet) היה בוטנט זדוני שהפיץ את הנוזקות Dridex ו-Locky.

הנוזקה הופצה בצורת עמית לעמית באמצעות הודעות דואר אלקטרוני המכילות קישורים לאתרים מתחזים וקבצים זדוניים הנקראים קבלה או סיכומי רכישה.

הקבצים המצורפים אל תכתובת הדואר האלקטרוני מכילים קוד מאקרו זדוני בעזרתו ניתן להריץ ותהליכי מערכת, להוריד את הנוזקה, להתחבר אל שרת שליטה ובקרה (C&C) ולהעביר אליו נתונים.

בחודש דצמבר 2012 פרסמה חברת סימנטק (Symantec) אינדיקטורים המסייעים בזיהוי פעילותו של הבוטנט.

שיא פעילותו היה בעת ששלח כ-47 מיליון הודעות ספאם ביום.

ב-10 במרץ 2020 חדל הבוטנט לפעול, לאחר מבצע רב-היקף של חברת מיקרוסופט בשיתוף חברות נוספות ב-35 מדינות.

== ראו גם ==
* מחשב זומבי
* בוטנט
* וירוס מחשב
* סוס טרויאני

== קישורים חיצוניים ==
* [https://www.gov.il/he/departments/publications/reports/trickbot הפוגען Trickbot מופץ באמצעות בוטנט Necurs], מערך הסייבר הלאומי 
* [https://www.gov.il/he/Departments/publications/reports/jaff פוגען כופר חדש מופץ באמצעות בוטנט Necurs], מערך הסייבר הלאומי 
*[https://web.archive.org/web/20180516153828/http://www.fsisac.com/sites/default/files/Necurs-report--Blueliv-051717.pdf דו"ח אודות פעילותו של הבוטנט, אתר FS-ISAC] 

== הערות שוליים ==

קטגוריה:תוכנות זדוניות
קטגוריה:בוטנטים
המבחן האחרון (סרט)

"המבחן האחרון" (ברוסית: Последнее испытание) הוא סרט קולנוע עלילתי רוסי מסוגת הפעולה והדרמה משנת 2019 בבימויו של אלכסיי פטרוחין. עלילת הסרט מבוססת על אירועי משבר בני הערובה בתיאטרון במוסקבה, כאשר בליל 23 באוקטובר 2002 פרצו 39 חמושים צ'צ'נים לתיאטרון ודרשו את נסיגת צבא רוסיה מאדמתם. הם לקחו 912 בני ערובה, 130 מהם נהרגו כנראה משאיפת גז במהלך השתלטות הכוחות המיוחדים על המבנה.
== תקציר עלילת הסרט ==
אלה ניקולאייבנה, מורה להיסטוריה לשעבר, מוזמנת על ידי תלמידיה להשתתף בהצגה "רומיאו ויוליה" בתיאטרון "מיר" במוסקבה, אך הערב החגיגי הופך עד מהרה לסיוט כאשר הצופים הופכים לבני ערובה למחבלים צ'צ'נים שמשתלטים על המבנה.

==שחקנים ודמויות==

== הפקה ==
ב-16 באוקטובר 2015, נמסרה הצהרה מאולפני הפקה כי במהלך חורף 2015, יתחילו צילומי סרט ההמשך ל"המורה", שבתחילה נקרא "המורה. המבחן". על פי הסיפור, אנה ניקולאייבנה לוקחת את תלמידי הכיתה לצפות במחזמר הפופולרי "מבחן אחרון", אך לפתע האולם כולו, שבו שבע מאות איש, מוצא עצמו מוחזק כבן ערובה על ידי טרוריסטים שפלשו להצגה. הסרט מוקדש למשבר בני הערובה בתיאטרון בדוברובקה, אשר התרחש ב-23 וב-26 באוקטובר 2002 במוסקבה.

ב-20 אוקטובר 2017 בעיר מיטישצ'י שבפרברי מוסקבה החלה הפקת הסרט. אירוע הבכורה נערך ב-4 באוקטובר 2018 והסרט מתוכנן לצאת לאקרנים ב-29 באוגוסט 2019.

הסרט הופק בשיתוף פעולה עם מוספילם וחברת צ'צ'נפילם.
== קישורים חיצוניים ==
* 
== הערות שוליים ==

קטגוריה:סרטי דרמה רוסיים
קטגוריה:סרטי פעולה רוסיים
קטגוריה:סרטי 2019
קטגוריה:סרטים רוסיים המבוססים על סיפור אמיתי
קטגוריה:שירות הביטחון הפדרלי הרוסי בתרבות ובאמנות
קטגוריה:סרטים על בני ערובה
קטגוריה:סרטי פשע רוסיים
קטגוריה:סרטי המשך רוסיים
קטגוריה:משטרת רוסיה בתרבות ובאמנות
נחום מוכיח

נחום מוכיח (נולד ב- ב-13 ביוני 1953) הוא מבקר קולנוע ומוזיקה, עורך וכתב תרבות ופזמונאי.
==ביוגרפיה==
נולד בתל אביב, למד בעירוני א' במגמה מזרחנית ושירת בצבא ביחידה 8200. לאחר שחרורו מהצבא למד בחוג לקולנוע וטלוויזיה באוניברסיטת תל אביב. לקראת סיום לימודיו החל לעבוד כצלם אולפן פרילנסר בתוכניות בידור שונות כגון זהו זה!, שצולמו בטלוויזיה החינוכית, באולפני הרצליה ובטלוויזיה הישראלית.

בשנת 1979 סיים את לימודיו. משנת 1980 עד שנת 1981 עבד כעיתונאי בשבועון קול תל אביב והמרכז של "ידיעות אחרונות". בשנת 1981 נסע לניו יורק והשתתף בקורסים שונים בתחום תקשורת המונים באוניברסיטת ניו יורק.
בזמן שהותו בניו יורק התפרנס ככתב במספר עיתונים ישראלים מקומיים וכן שלח כתבות בנושאי קולנוע ואמנות לעיתונים הארץ, דבר והעולם הזה. בין הכתבות שפרסם באותה עת היה ריאיון שערך עם הכוכב ההוליוודי ג'יימס סטיוארט. בשנת 1983 שב לישראל. בשנת 1984 השתלב כמבקר הקולנוע של כתב העת את. בשנת 1988 נמנה עם הגרעין המייסד של שבועון הנוער ראש אחד ושימש בו ככתב וכמבקר קולנוע ומוזיקה. בהמשך התמנה לעורך הבידור שלו. במרוצת שנות ה-90 עבד כעורך וככתב תרבות בעיתוני רשת ידיעות אחרונות: 7 לילות, פנאי פלוס (גם בו שימש בין היתר כמבקר קולנוע) ולאשה.

החל מ-2005 החל לעבוד באתר התרבות הבמה ככתב וכמבקר קולנוע וכן כמבקר מוזיקה, והחל מ-2006 ועד 2014 עבד במקביל בעיתונים ישראלי, מקור ראשון ומעריב, בכולם שימש כעורך/ כתב תרבות וכן כמבקר קולנוע ומוזיקה. ב-2015 החל לעבוד בירחון אטמוספירה ככתב קולנוע. בשנים 2016–2017 שימש כתסריטאי וכתחקירן של תוכנית הטלוויזיה טלסינמה בערוץ הראשון.

מזה יותר מעשור משמש כחבר האקדמיה לקולנוע. 

מ-2015 משמש כשופט בפסטיבלי קולנוע בינלאומיים בצוותי השיפוט של פיפרסקי, ארגון המבקרים הבינלאומי. הוא שפט בפסטיבלי מינכן גרמניה, לוס קאבוס מקסיקו, פרישטינה קוסובו, קוטבוס גרמניה, סיאטל ארצות הברית, טאיפיי טייוואן, ולדיווסטוק רוסיה, בנגלור הודו, קרקוב פולין, קרלה, הודו.

מ-2018 משדר יחד עם אלברט גבאי את תוכנית הרדיו לענייני קולנוע "סינמאקשן" ברדיו קסם 106fm וכן את תוכנית הווידאו סינמאקשן TV.

ב-2019 סיים את יצירת סרטו הדוקומנטרי "מיוחדת במינה". הסרט התמודד ב-2020 על פרס אופיר.

באוגוסט 2021 הוקרן הסרט "מיוחדת במינה" בפסטיבל Dances with Films בלוס-אנג'לס ובספטמבר 2021 זכה בפרס בפסטיבל World Film Carnival בסינגפור.

ב-2023 התקבל לפורום המצביעים של תחרות "גלובוס הזהב".

בשנה האחרונה שוקד על בימוי "החיים כרומנו", סרט דוקומנטרי על המוזיקאי-גיטריסט-נגן בוזוקי חיים רומנו.

==קישורים חיצוניים==
* [https://shironet.mako.co.il/artist?type=works&lang=1&prfid=1690 חלק מרשימת הפזמונים שכתב] באתר שירונט
* [https://www.youtube.com/watch?v=QxgYQcObYdA השיר זיקוקי דינור שכתב, בהלחנת ובביצוע צביקה פיק] באתר יוטיוב
*
*
*
* 
==הערות שוליים==

קטגוריה:כתבי תרבות ישראלים
קטגוריה:עיתונאים ישראלים
קטגוריה:פזמונאים ישראלים
קטגוריה:סגל פנאי פלוס
קטגוריה:פורום מבקרי הקולנוע בישראל
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:בוגרי תיכון עירוני א' (תל אביב)
קטגוריה:ישראלים שנולדו ב-1953
ממשלת ניו זילנד

ממשלת ניו זילנד (במאורית: Te Kāwanatanga o Aotearoa; באנגלית: Government of New Zealand, או New Zealand Government; המכונה רשמית בשם ממשלת הוד מלכותו בניו זילנד) הוא גוף הניהול האדמיניסטרטיבי הבכיר בניו זילנד. כברוב הדמוקרטיות הפרלמנטריות, המונח "ממשלה" מתייחס בעיקר לרשות המבצעת, וליתר דיוק לקבינט המכוון את הרשות המבצעת. על פי עיקרון זה, הממשלה פועלת בכפיפות למלכה ובכפוף לתמיכת בית הנבחרים.

הסמכות המיניסטריאלית מפוזרת בין השרים, שכולם מושבעים בפני המחוקק, בית הנבחרים והם מוסרים לו דין וחשבון על פעולותיהם. כמה שרים בכירים (בדרך כלל כעשרים מהם) מהווים גוף קולקטיבי לקבלת החלטות והוא המכונה הממשלה. בראשותה עומד ראש הממשלה (כיום זהו כריסטופר לקסון). עוד כמה שרים (בדרך כלל שר זוטר) הם חלק ממועצת המנהלים אבל הם מחוץ לקבינט. לרוב השרים יש תיק בעל אחריות ספציפית כגון מחלקות או תחומי מדיניות, אם כי לפעמים ממונים גם שרים ללא תיק.

תפקיד ראש הממשלה שייך למי שקיבל את תמיכת רוב חברי בית הנבחרים. העמדה נקבעת גם על ידי מספר גורמים נוספים, כגון הסכמי תמיכה בין הצדדים וקולות מנהיגות פנימיים במפלגה שמובילה את הממשלה. ראש הממשלה ושרים אחרים ממונים רשמית על ידי המושל הכללי (שהוא נציג המלכה בניו זילנד). בפועל, המושל הכללי פועל בעצת ראש הממשלה במינוי השרים.

== ועדות שרים ==
על מנת ליעל את עבודתה ממשלת ניו זילנד מסמיכה ועדות השרים (המכונות גם: ועדות הקבינט) לעסוק ולהחליט בנושאים שונים.

הוועדות מורכבות ממספר שרים בעלי אחריות מיניסטריאלית בתחומי מדיניות מגוונים.

דרכי העבודה של הוועדה והרכב חבריה נקבעים על ידי ראש הממשלה והמספר המדויק והרכב הוועדות משתנה ממשלה לממשלה.

לרוב הוועדות דנות בנושאים ותפקידים שהאציל ההרכב המלא של ממשלת ניו זילנד.<ref name=":0"></ref>

בין הוועדות הקיימות בממשלת ניו זילנד ניתן למנות:ועדת הקבינט לביטחון לאומי של ניו זילנד, ועדת הקבינט למינויים בשירות המדינה, ועדת הקבינט לעסקים, ועדת הקבינט לפיתוח כלכלי, ועדת הקבינט לאיכות הסביבה אנרגיה ואקלים, ועדת הקבינט לענייני חקיקה, ועדת הקבינט לענייני רווחה וחברה.<ref name=":0" />

== טרמינולוגיה ==
המונח "ממשלת ניו זילנד" יכול להיות בעל מספר משמעויות שונות. במובן הרחב שלה, זה יכול להתייחס באופן קולקטיבי לשלושת הענפים המסורתיים של הממשלה - הרשות המבצעת, הרשות המחוקקת (המלכה בפרלמנט ובית הנבחרים) והרשות השופטת (בית המשפט העליון ובתי המשפט הכפופים). כל סניף פועל בנפרד מהאחרים בהסדר המתואר כ"הפרדת רשויות".
סמליל ממשלת ניו זילנד
המונח באופן נפוץ יותר משמש לתיאור חברי הפרלמנט המשתייכים למפלגה פוליטית מסוימת (או קואליציה של מפלגות) עם מספר גדול של מושבים די כדי לזכות בקולות חשובים (למשל בהצבעת התקציב מדי שנה). המפלגה הגדולה או הקואליציה הגדולה מרכיבה את הממשלה - זו התחושה המיועדת כאשר נאמר שמפלגה פוליטית "מעצבת את הממשלה". חוק החוקה 1986, החלק העיקרי בחוקה ניו זילנד, ממקם את הממשלה המבצעת במועצת המנהלים, אשר יכולה לכלול גם שרים מחוץ לקבינט.כוורת בוולינגטון היא מושב הממשלה (הרשות המבצעת)]]הענף הביצועי של בנייני הפרלמנט בניו זילנד, המכונה בדרך כלל "הכוורת" בשל צורת המבנה, מאכלס רבים ממשרדי הממשלה והוא גם מהווה את מושב ומקום מפגש הממשלה. לכן השם כוורת משמש לעיתים באופן מטונימי לתיאור ממשלת ניו זילנד, כפי שהבית הלבן משמש לתיאור הנשיא האמריקאי.

== קישורים חיצוניים ==

* 
* [https://web.archive.org/web/20141227071049/https://www.govt.nz/ Govt.nz] - אתר מידע של המגזר הציבורי

== הערות שוליים ==

*
קטגוריה:ניו זילנד: פוליטיקה
קטגוריה:דפים עם תרגומים שלא נסקרו
פנה פנה

פנה פנה (בספרדית: Pana Pana) היא עיירה שנמצאת במחוז גואאיניה שבקולומביה.

== גאוגרפיה ==
פנה פנה נמצאת כ-627 ק"מ מעיר הבירה בוגוטה וכ-253 ק"מ מבירת המחוז אינירידה. בנוסף, פנה פנה נמצאת כ-12.5 ק"מ מהגבול של קולומביה עם ברזיל. בנוסף, העיירה נמצאת בשמורת הטבע פואינאוואי ליד הנהר קויארי.

== קישורים חיצוניים ==

* 
<div class="mw-content-ltr">
* 
</div>

== הערות שוליים ==

קטגוריה:קולומביה: ערים